Ventetiden på plejecentrene er forskellig. Ønsker du et meget populært plejecenter, kan det derfor betyde, at din ventetid forlænges.
Derudover skal du være opmærksom på, at borgere, der vurderes at have er større behov for plejebolig/plejehjem, bliver tilbudt en bolig først. Din plads på ventelisten, er derfor ikke det eneste der har betydning.
Plejeboliggarantien betyder, at du har ret til et tilbud om en plejebolig senest to måneder efter, at du er kommet på venteliste. Tilbuddet skal dog ikke nødvendigvis være på et at de plejehjem, du har prioriteret.
Flytter du ind i en plejebolig, som ikke er blandt dine oprindelige ønsker, kan du fortsat stå på venteliste til den plejebolig, du ønsker.